****

**Р Е П У Б Л И К А Б Ъ Л Г А Р И Я**

**МИНИСТЕРСТВО НА ЗДРАВЕОПАЗВАНЕТО**

**image003**

Пл. ”Св. Неделя“ № 5, София 1000 mail@mh.government.bg

тел.: (+359 2) 9301 152[www.mh.government.bg](http://www.mh.government.bg)

факс:(+359 2) 981 1833

**ДО**

**„ЕСРИ-БЪЛГАРИЯ” ООД**

**гр. София,**

**бул. „Никола Вапцаров“ № 35, ет. 4, п.к. 1407**

**П О К А Н А**

**ЗА УЧАСТИЕ В ПРОЦЕДУРА НА ДОГОВАРЯНЕ БЕЗ ОБЯВЛЕНИЕ**

Министерството на здравеопазването, гр. София, пл. “Св. Неделя” № 5, тел. /02/ 9301 466, факс /02/ 9301 451, лице за контакт Иво Янчев, e-mail: iyanchev@mh.government.bg, на основание чл. 91, ал. 2, във връзка с чл. 90, ал. 1, т. 3 от Закона за обществените поръчки и Решение № РД – 11 – ……… от ………...2015 г., отправя покана за участие в процедура за избор на изпълнител за актуализиране на системен софтуер и база данни на Геобазираната информационна система на Национална здравна карта на Р България и обучение за работа със системата на служители на Министерство на здравеопазването.

1. **Предмет на обществената поръчка –** Актуализиране на системен софтуер и база данни на Геобазираната информационна система на Национална здравна карта на Р България и обучение за работа със системата на служители на Министерство на здравеопазването.

В Министерството на здравеопазването е налична Геобазираната Информационна Система за подпомагане на създаването и поддържането на Националната Здравна Карта на Република България (ГИС на НЗК). Системата включва гео информационна база за лечебните заведения и мощен инструментариум за извършване на справки и анализи.

Предметът на поръчката включва:

1. Актуализация на наличните софтуерни ГИС лицензи:

а) ArcGIS for Server Enterprise Advanced – ъпдейт към последна версия 10.3 на 1бр. лиценз

б) ArcGIS for Desktop Standard CU (предишно име ArcEditor) – ъпдейт към последна версия 10.3 на 1бр. лиценз

в) ArcGIS for Desktop Basic CU (предишно име ArcView) – ъпдейт към последна версия 10.3 на 1бр. лиценз

г) ArcGIS for Desktop Basic SU (предишно име ArcView) – ъпдейт към последна версия 10.3 на 3бр. лицензa

1. Миграция на приложния настолен и уеб ГИС софтуер на системата към осъвременените версии на базовия ГИС софтуер
2. Мигриране на специализираната база данни на системата към новата версия, актуализация на номенклатурите и импорт на актуални данни
3. Обучение за работа със системата

**2. Вид на процедурата –** договаряне без обявление.

**3. Код съгласно номенклатурата на класификатора на обществените поръчки –** 72211000.

**4.** Прогнозна стойност на поръчката е в размер на **55 000,00 лв. без ДДС.**

**5. Общи изисквания към участниците**

5.1. Участникът може да представи само една оферта. Всички документи, които са на чужд език, се представят и с превод на български език.

5.2. Не се допуска представянето на варианти.

5.3. *Не може да участва* във възлагането на обществената поръчка лице, съответно Възложителят ще отстрани от участие в процедурата участник, при който е налице някое от обстоятелствата по чл.47, ал. 1, т. 1, б. а, б, в, г, д, т.2, 3 и 4, ал. 2, т. 1, 2а, 5 и ал. 5 от ЗОП и/или обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, а именно: е дружество, регистрирано в юрисдикции с преференциален данъчен режим или свързано с него лице. За удостоверяване на гореописаните обстоятелства участникът представя декларации по образец от настоящата документация.

Свързани лица или свързани предприятия не може да бъдат самостоятелни кандидати или участници в една и съща процедура. С оглед спазването на изискванията на Закона за обществените поръчки, при подаване на офертата за участие, участниците удостоверяват липсата на обстоятелствата по чл. 55, ал. 7 от закона с декларация, която се попълва, подписва и подпечатва, съгласно приложения образец.

**6. Специфични изисквания към участниците:**

Участникът следва да представи удостоверение от ESRI, Inc., че е  официален представител или партньор на ESRI, Inc. с право да доставя и поддържа ESRI софтуерa на територията на Р България, както и декларация за наличие на авторски права за приложния софтуер.

**7. Технически изисквания и спецификации:**

* 1. **Описание на ГИС на НЗК:**

ГИС за НЗК е предназначена за създаване и поддържане на единна база от данни за лечебните заведения и техните възможности и извършване на справки и анализи за оценка на състоянието на националната здравна система и формирането на препоръки за нейното усъвършенстване и развитие в съответствие с европейските и световни критерии на базата на географските данни за страната.

Наличната ГИС за НЗК предоставя възможност за:

* Разполагане на лечебните заведения на географското им местоположение
* Поддържане на пълни количествени данни за всички лечебните заведения включително: възможности, дейност, финансиране
* Поддържане на характеристиките и възможностите в съответствие с установените номенклатури на специализации, специалности и др.
* Поддържане на данни за населението на страната и здравно-демографски показатели
* Автоматизирано поддържане на информационната база на системата по данните от различни източници
* Формиране на справки за населението на страната по пол и възрастови групи
* Формиране на количествени справки за структурни звена, персонал, болнични легла, медицинска апаратура и транспорт
* Формиране на количествени справки за характеристиките и възможностите на лечебните заведения с отчитане на населението по пол и възрастови групи
* Формиране на количествени анализи за текущото състояние, дейност и финансиране на лечебните заведения
* Формиране на справки по административно териториално деление, видове лечебни заведения, видове характеристики на лечебни заведения
* Формиране на количествени анализи за перспективно състояние на здравната система по зададени параметри и корекционни коефициенти
* Извършване на гео анализи за достъпност на медицинската помощ с отчитане на състоянието и възможностите на транспортната инфраструктура
* Представяне на резултатите от справките и анализите на базата на административно териториалното деление на страната (във вид на тематични карти)

Приложният софтуер съдържа десктоп приложен софтуер и уеб приложен софтуер:

* Десктоп приложение – базирано на ArcGIS Desktop. Осигурява следните функционални групи възможности:
  + ГИС функции
  + Редактиране и поддържане на данните
  + Справки и анализи по пътната мрежа
  + Справки и баланси
  + Интеграции чрез импорт на данни от външни източници
* Уеб приложение – с публичен и вътрешен достъп –
  + ГИС функции
  + Регистри на болници, включително пространствени анализи и маршрути
  + Търсене на адрес
  + Подробни данни за болници и лични лекари

**7.2. Актуализация на ГИС на НЗК:**

Изпълнителя следва да достави актуализираните лицензи, посочени по-горе, за което се подписва приемателно-предавателен протокол.

Миграцията на приложния настолен и уеб ГИС софтуер на системата, описан по-горе, към осъвременените версии на базовия ГИС софтуер се извършва първоначално в среда на Изпълнителя. Миграцията следва да запази функционалните възможности на системата.

При мигриране на специализираната база данни на системата към новата версия следва да бъде извършена и актуализация на номенклатурите, като при необходимост може да се добавят малък брой нови полета, без това да изменя функционалността на системата.

За целите на импорт на актуални данни в системата, Възложителят предоставя на Изпълнителя съответните данни, които да бъдат заредени в системата в предварително съгласувана структура и формат. Импортът включва:

* + Импорт на данни от НЗОК – данни за лични лекари и болници, включително клинични пътеки и финансова информация по години - Excel
  + Импорт на данни от здравната статистика – за техника и личен състав за болниците - DBF
  + Импорт на данни за спешна помощ - Excel

След импорта на данни в системата Изпълнителят извършва тестове за коректност, консистентност и пълнота на данните за което предоставя протокол от проверките.

Изпълнителят следва да извърши тестове за осигуряване на работоспособността и качеството на функционалността на мигрираната система, за което представя тест-план и протокол от извършените проверки.

Инсталирането на базовия софтуер и мигрирания приложен софтуер се осъществява след предварително писмено съгласуване с Възложителя на място или чрез отдалечен достъп.

Изпълнителят следва да проведе 3-дневно обучение за работа с актуализираната система на 3бр. експерти на МЗ.

**8.** **Условия и начин на плащане:**

Плащането се извършва по банков път по банкова сметка, посочена от участника, избран за изпълнител, в срок до 10 (десет) работни дни от представяне на съответната фактура, придружена от подписан приемателно-предавателен протокол за извършената дейност.

Не се допуска авансово плащане.

Единичната крайна цена следва да бъде в български лева без и с включен ДДС и да включва всички разходи, свързани с изпълнението: труд, транспорт, застраховки, такси, комуникационни услуги и др. по извършване на „Актуализиране на системен софтуер и база данни на Геобазираната информационна система на Националната здравна карта на Р България и обучение за работа със системата на служители на Министерство на здравеопазването “

1. **Срок на изпълнение:**

Изпълнителят трябва да извърши „Актуализиране на системен софтуер и база данни на Геобазираната информационна система на Националната здравна карта на Р България и обучение за работа със системата на служители на Министерство на здравеопазването“ в съответствие с условията, посочени в техническото задание.

Срокът на изпълнение на дейността е до 50 (петдесет) календарни дни от датата на сключване на договора.

**10.** Място на изпълнение - Министерство на здравеопазването; гр. София - 1000, пл. „Света неделя” № 5.

1. **Срок на валидност на офертата –** Представената оферта трябва да бъде със срок на валидност не по-малък от 90 /деветдесет/ календарни дни, считано от крайния срок за получаване на офертата.

**11. Офертата на участника следва да съдържа следните документи:**

**11.1 Офертата за участие в процедурата,** изготвена съгласно образеца към настоящата покана, която се завежда в деловодството на Министерството на здравеопазването, пл. “Света Неделя” № 5 в срок **до 17.30 часа на 20.01.2015 год.**

**11.2** Декларация за регистрация по Закона за търговския регистър, изготвена съгласно образеца към настоящата покана;

**11.3** Декларация по чл. 47, ал. 9 от Закона за обществените поръчки;

**11.5.** Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

**11.6.** Декларация по чл. 8, ал. 8, т. 2 от ЗОП;

**11.7. Техническо предложение**,изготвено съгласно образеца към настоящата покана, ведно с посочените в него приложения;

**11.8. Ценово предложение**, попълнен образец от настоящата документация.

Предлаганата единичната цена с ДДС, следва да бъде формирана до втория знак след десетичната запетая.

Цената следва да включва всички разходи до краен получател.

Предложената цена да е в български лева, трябва да е фиксирана и да не подлежи на промяна за срока на действие на договора, освен в случаите на чл. 43 от ЗОП.

**Посочените по-горе документи се поставят в един плик.**

**12. Място, ден и час за провеждане на договарянето –** в сградата на Министерството на здравеопазването, пл. “Света Неделя” № 5 в **11,00 часа** **на 21.01.2015 год.** Комисията провежда договарянето с участника за определяне условията на договора съгласно изискванията на възложителя, посочени в поканата за участие. Резултатите от преговорите се отразяват в протокол, който се подписва от комисията и от участника.

**13. Критерият за оценка на офертата** в процедурата на договаряне без обявление е най-ниска цена.

При отваряне на офертата може да присъства участника в процедурата, негов законен или упълномощен представител (в случай, че при отварянето на офертата присъства упълномощен представител е необходимо да бъде представено нотариално заверено пълномощно на лицето, упълномощено да представлява участника), както и представители на средствата за масово осведомяване и на други лица при спазване на установения режим за достъп до сградата, в която се извършва отварянето. За провеждане на договарянето трябва да присъстват законните или упълномощени представители на участника.

Комисията, назначена със заповед на министъра на здравеопазването, в съответствие със Закона за обществените поръчки, разглежда офертата в часа, на датата и мястото, посочени в поканата и извършва действията, предвидени в чл. 92а от ЗОП.

След приключване на работата на комисията по разглеждане и оценка на офертата, възложителят обявява с Решение класирането и участникът, определен за изпълнител на обществената поръчка. Участникът се уведомява писмено за резултата от проведената процедура, като му се връчва (изпраща) копие от решението и доклада от работата на комисията.

**Неразделна част от настоящата покана са следните документи:**

ОБРАЗЕЦ – Оферта;

ОБРАЗЕЦ – Декларация за регистрация по ЗТР;

ОБРАЗЕЦ – Декларация по чл. 47, ал. 9 от ЗОП;

ОБРАЗЕЦ – Декларация по обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

ОБРАЗЕЦ – Декларация по чл. 8, ал. 8, т. 2 от ЗОП;

ОБРАЗЕЦ – Техническо предложение;

ОБРАЗЕЦ – Ценово предложение, съгласно чл. 56, ал. 1, т. 10 от ЗОП;

Проект на договор

**ВЪЗЛОЖИТЕЛ:**

**Д-Р ПЕТЪР МОСКОВ**

**МИНИСТЪР НА ЗДРАВЕОПАЗВАНЕТО**

Съгласувал:

Николина Сотирова, съветник на министъра …………………………………

Съгласували:

Антон Господинов

и.д. директор на дирекция „ОП“

Мария Беломорова

директор на дирекция „БС“

Изготвил:

Иво Янчев

главен експерт в дирекция „ОП“ Антон Господинов на дирекция „ОП“ ……………………….

Изготвил:

Ваня Миткова, главен експерт в дирекция „ОП“ …………………………….